ET Euroopa Liidu Teataja C 184/13

24. märtsil 2014 esitatud hagi – Euroopa Komisjon versus Sloveenia Vabariik

(Kohtuasi C-140/14)

2014/C 184/17

Kohtumenetluse keel: sloveenia

Pooled

Hageja: Euroopa Komisjon (esindajad: E. Sanfrutos Cano ja M. Žebre)

Kostja: Sloveenia Vabariik

Hageja nõuded

Komisjon palub Euroopa Kohtul:

— tuvastada, et kuna Sloveenia Vabariik ei ole 2009. aasta aprillist alates võtnud piisavaid meetmeid selleks, et hoida ära 13 600 m3 välja kaevatud pinnase, millest 7 605,73 m3 on liigitatav koodinumbri 17 05 06 (süvenduspinnas, mida ei ole nimetatud koodinumbriga 17 05 05) alla kuuluvate jäätmetena ja ligi 6 000 m3 on liigitatav koodinumbri 17 05 05* (ohtlikke aineid sisaldav süvenduspinnas) alla kuuluvate jäätmetena, ladustamist Gaberje-jug kaubandusala jaoks mõeldud kohaliku infrastruktuuri ehitustööde alale ja sinna ladestatud pinnase kõrvaldamiseks, siis on Sloveenia Vabariik rikkunud kohustusi, mis tal on direktiivi 2008/98/EÜ (1) artikli 12, artikli 13, artikli 15 lõike 1, artikli 17 ja artikli 36 lõike 1 alusel ja direktiivi 1999/31/EÜ (2) artikli 5 lõike 3 punkti e, artikli 6 (koostoimes nõukogu otsuses 2003/33/EÜ (3) sätestatuga), artiklite 7, 8, 9, 11 ja 12 ning viimatinimetatud direktiivi I, II ja III lisa alusel;

— tuvastada, et kuna Sloveenia Vabariik andis loa ladustada välja kaevatud pinnast – see tegevus kujutab endast jäätmete taaskasutamist – Teharje kohalikus registris registreeritud maatükile nr 115/1, ilma et ta oleks taganud, et sellele alale ei ole eelnevalt ladustatud muid jäätmeid või ei ladustata samal ajal muid jäätmeid, ning jättis võtmata meetmed selliste jäätmete kõrvaldamiseks, mida nimetatud alale väljastatud luba ei hõlma ning mille ladestamine on määratletav ebaseadusliku ladestamisena, siis on Sloveenia Vabariik rikkunud kohustusi, mis tal on direktiivi 2008/98/EÜ, mis käsitleb jäätmeid, artikli 13 ja artikli 36 lõike 1 alusel ning direktiivi 1999/31/EÜ artikli 5 lõike 3 punkti e, artikli 6 (koostoimes nõukogu otsuses 2003/33/EÜ sätestatuga), artiklite 7, 8, 9, 11 ja 12 ning viimatinimetatud direktiivi I, II ja III lisa alusel;

— mõista kohtukulud välja Sloveenia Vabariigilt.

Väited ja peamised argumendid

Kuna Sloveenia Vabariik ei ole 2009. aasta aprillist alates võtnud piisavaid meetmeid selleks, et hoida ära 13 600 m3 välja kaevatud pinnase, millest 7 605,73 m3 on liigitatav koodinumbri 17 05 06 (süvenduspinnas, mida ei ole nimetatud koodinumbriga 17 05 05) alla kuuluvate jäätmetena ja ligi 6 000 m3 on liigitatav koodinumbri 17 05 05* (ohtlikke aineid sisaldav süvenduspinnas) alla kuuluvate jäätmetena, ladustamist Gaberje-jug kaubandusala jaoks mõeldud kohaliku infrastruktuuri ehitustööde alale ja sinna ladestatud pinnase kõrvaldamiseks, siis on Sloveenia Vabariik rikkunud kohustusi, mis tal on direktiivi 2008/98/EÜ artikli 12, artikli 13, artikli 15 lõike 1, artikli 17 ja artikli 36 lõike 1 alusel ja direktiivi 1999/31/EÜ artikli 5 lõike 3 punkti e, artikli 6 (koostoimes nõukogu otsuses 2003/33/EÜ sätestatuga), artiklite 7, 8, 9, 11 ja 12 ning viimatinimetatud direktiivi I, II ja III lisa alusel. Lisaks sellele, kuna Sloveenia Vabariik andis loa ladustada välja kaevatud pinnast – see tegevus kujutab endast jäätmete taaskasutamist – Teharje kohalikus registris registreeritud maatükile nr 115/1, ilma et ta oleks taganud, et sellele alale ei ole eelnevalt ladustatud muid jäätmeid või ei ladustata samal ajal muid jäätmeid, ning jättis võtmata meetmed selliste jäätmete kõrvaldamiseks, mida nimetatud alale väljastatud luba ei hõlma ning mille ladestamine on määratletav ebaseadusliku ladestamisena, siis on Sloveenia Vabariik rikkunud kohustusi, mis tal on direktiivi 2008/98/EÜ, mis käsitleb jäätmeid, artikli 13 ja artikli 36 lõike 1 alusel ning direktiivi 1999/31/EÜ artikli 5 lõike 3 punkti e, artikli 6 (koostoimes nõukogu otsuses 2003/33/EÜ sätestatuga), artiklite 7, 8, 9, 11 ja 12 ning viimatinimetatud direktiivi I, II ja III lisa alusel.

(1) ELT L 312, lk 3.

(2) EÜT L 182, lk 1; ELT eriväljaanne 15/04, lk 228.

(3) EÜT L 11, lk 27; ELT eriväljaanne 15/07, lk 314.